तेनुआ टोल प्लाजा के पास वारदात हुई थी. इसलिए सबसे पहले पुलिस ने वहां की फुटेज खंगाली. डीसीएम को पार होते देखकर पुलिस कस शक पुख्ता हो गया. बस्ती जिले के हरैया के पास टोल प्लाजा की फुटेज से ट्रक को आगे बढ़ता हुआ देखा गया. ट्रक में सवार दो लोगों की तस्वीरें साफ नजर आई. हाथ में कड़ा पहने व्यक्ति सहित तीन लोग ट्रक में सवार थे. एक संदिग्ध की फुटेज तेनुआ टोल प्लाजा में साफ नजर आई थी. फुटेज के आधार पर पुलिस आगे बढ़ी तो गोंडा में लावारिस हाल खड़ा वाहन बरामद हुआ. वाहन बरामद होने से पुलिस की आंखों में चमक आ गई है. पुलिस अधिकारियों का कहना है कि कुछ सुराग मिले हैं जिनके आधार पर जांच चल रही है.